|  |  |
| --- | --- |
| **Referat styremøte 4 – 2017** | |
| **Styre/arbeidsgruppe:** | Styret ski og skiskyting |
| **Tid:** | 17. august kl 20.00 |
| **Sted:** | Bankbygget |
| **Deltagere:** | Kjetil Hallen, Harriet Steinkjer Nystu, Karl-Gunnar Skjønsfjell, Astrid Nørgård, Toril Aamo. |
| **Ikke til stede:** | Eskel Isaksen |
| **Neste møte:** |  |
| **Referent:** | Kjetil Hallen |

|  |  |  |  |
| --- | --- | --- | --- |
| Sak | Tema | Ansv | Frist |
| 20/17 | **Innkalling og saksliste**  Innkalling og forrige møtereferat sent på mail.  Vedtak  Møtereferat, innkalling og saksliste godkjent |  |  |
| 21/17 | **Økonomi**  Regnskap pr 31.07.17 ligger vedlagt  Gjeldende og framtidige sponsoreravtaler diskuteres på møtet, eventuelt med tiltak.  Vi har fått tildelt kr 1.250.00 i tippemidler for klubbhuset, dvs for en funksjon. Dette medfører reduserte renteutgifter. Søknader for de to siste funksjonene opprettholdes, kan søkes på etter 1. okt 2017. Det vil bli et møte med Eivind, Stein og Kjetil vedrørende utbetaling og fornying av søknadene.  Norges Idrettsforbund har etablert en katalog for videresalg av diverse artikler, som kan være en inntektskilde (se vedlegg)  Nordreisa kommune har utbetalt kulturmidlene for 2017.  Beløpet i år var kr. 53.000,-, en økning på kr. 10.000,- fra i fjor. Fordelingen er:   * Fotballgruppa 45 % = kr. 23.850,- * Skigruppa 31 % = kr. 16.430,- * Håndballgruppa 14 % = kr. 7.420,- * Orienteringsgruppa 4 % = kr. 2.120,- * Sykkelgruppa 3 % = kr. 1.590,- * Friidrettsgruppa 3 % = kr. 1.590,-.   Vi sender inn søknad til Nordreisa kommune på driftsmidler Saga skianlegg på til sammen kr 180.000 (se vedlegg)  Budsjettprosessen i fjor høst var god, gjenta denne?  Nordreisa IL har fått forespørsel om å male brøytestasjon for kr 25.000, er vi interessert i å ta dette? Mesta AS holder beis og nødvendig utstyr.  Må sees opp i mot aktivitetene vi bør/skal gjøre i Saga.  Medlemslistene vi fakturerer på er gamle og bør oppdateres.  Vedtak:  Vi forsøker å opprettholde dagens avtaler og eventuelt utvide med nye. Frist 1. okt 2017 slik at de eventuelt kommer på klubbdrakta.  Karl Gunnar undersøker nye sponsorer.  Ski og skiskyting sender inn søknad om driftsstøtte til kommunen. Kjetil koordinerer med Odd Hugo før innsendelsen.  Vi vil ikke utnytte idrettskatalogen i år.  Maling av brøyestasjonen er fordelt.  Medlemslistene blir forløpende oppdatert, det har tidligere vært etterslep på faktureringene.  Budsjettprosessen gjentas fra i fjor med arbeidsmøte, framlegging i styret, oversendelse til hovedlaget. |  |  |
| 22/17 | **Saga Skianlegg**  Kommunen har bevilget midler til grunnboring. Status gis på møte  Husgruppa har hatt møte i sommer (se vedlegg)  Rita Toresen har sagt ja til å tiltre husgruppa.  Aktuelle dugnader   * Male tidtakerhus * Vinduer til tidtakerhus * Male skihus andre strøk * Strøm og data til tidtakerhus graves ned   Vi har behov for en anleggssjef for anlegget  Ymber har minnet oss på klausul i avtalen mellom NIL og Ymber AS om at «prosjekt skiskytteranlegg» skal ha positiv investeringsbeslutning og være igangsatt innen 31.12.2017, samt at prosjektet skal være ferdigstilt innen 31.12.2018.  Tor har begynt å ordne inngang til skistallen, hvordan øke bruken for egne løpere?  Vi trenger å definere utformingen av skiltet på Skihuset.  Det gamle kunstgresset gis bort til Nordreisa kommune (1 7’er bane og 1 5’er bane), Rovdas grendelag (1 5’er bane), Høgegga grendelag (1 7’er bane), Skigruppa (ca 1 5’er bane) og Nordreisa skytterlag (ca 1 5’er bane). Gis bort med forbehold om kontraktinngåelse med leverandøren og tilsagn om lån i banken. Fotballgruppa ønsker også å inngå avtale om bruk av banene ved skolene og i grendelagene som avlastning til trening ved behov i høysesongen..  Kunstgresset blir levert 23. aug, vi må beslutte leveringssted og bruk.  Vedtak:  Stein fortsetter prosessen vedrørende grunnboringen. Stein sørger for å få sendt inn de to fornyede søknader i tidsrommet 1 – 15 okt.  Harriet utarbeider mandat til husgruppa ved leder.  Dugnad Saga Skianlegg 2. sept. Eskel organiserer arbeidet. Oppgavene legges ut på hjemmesida.   * Male tidtakerhus * Vinduer til tidtakerhus * Male skihus andre strøk * Male grunnmur * Strøm og data til tidtakerhus graves ned   Kjetil og Karl-Gunnar tar kontakt med Ymber vedrørende klausul i avtalen mellom NIL og Ymber AS.  Kjetil og Harriet sørger for at skiltet med andelshavere kommer opp etter dugnaden.  Vi har fått hjertestarter, de som tar kurset er Kaja, Vidar og Karl-Petter. Flere kan også delta.  Kunstgresset vi får fra fotballgruppa lagres ved det gamle klubbhuset. |  |  |
| 23/17 | **Regionsamlingen**  Status med tanke på forlegning og bespisning  Sparebank1 Nord-Norge ønsker kanskje å bidra på samlingen  Vedtak:  Astrid kontakter Nils-Tore vedrørende inngåtte avtaler med overnattingsplasser, deretter koordinerer Harriet og Astrid med disse angående støtte/hjelp fra gruppa.  Karl-Gunnar er rennleder på Sagaløpet, i hovedsak gjennomføring som i fjor. |  |  |
| 24/17 | **Sesongen 2017-18**  Aktuelle temaer   * Oppsart av treninger, treningstider * Trenerkabal (utfordringer skiskyting) * Intern deltagelse på Reisajoggen * Løperkontrakter * Klubbsamlinger   + Sappen - Levi/Kiruna/Mounio * Klubbens terminliste for samlinger og renn * Arrangementer kommende sesong * Byttedag * Oppstartsmøte * Foreldremøte * Sportsplan   Vedtak   * Treningene for 13-16 år er startet opp, 10-12 år starter 18. sept. * Trenerne er på plass * Hjemmesamling 18-20 aug, samling Sappen 30 sept – 1 okt, Levi 17-21 nov. * Karl G avtaler dato for byttedag med MX sport * Foreløpig arrangeres NNM for langrenn og skiskyting samtidig, noe som er svært uheldig. * Foreldremøte gjennomføres i tidsrommet 10-15. nov * Kjetil oppdaterer sportsplanen dersom det er nødvendig. Prinsipper for deltagelse i flere idretter bør være med i Klubbhåndboka for Nordreisa IL. |  |  |
| 25/17 | **HL- 2019**  HL 2019 er tildelt, skal vi søke på HL 2020? Søknadsfrist 1. okt  Vedtak  Vi ønsker å søke på HL 2020 dersom dette støttes av Troms Skikrets, Troms fylkeskommune/Nord Troms VGS og Nordreisa kommune kan frigi barnehager og skoler samt at vi får en samarbeidspartner på transportsiden. |  |  |
| 26/17 | **Klubbdrakter**  Hva gjør vi for kommende sesong?  Vedtak  Samme leverandør forutsatt omtrent samme pris. Ny bestilling med årets sponsorer rundt 1. okt |  |  |
| 27/17 | **Eventuelt**  Vedtak:  Vipps salgssted endres til Nordreisa IL Ski og Skiskyting |  |  |

Referatet sendes til møtedeltagere og legges ut på vår hjemmeside [www.nordreisail.no](http://www.nordreisail.no), eller til [firmapost@nordreisail.no](mailto:firmapost@nordreisail.no) så blir det lagt ut.

Se også idrettslagets retningslinjer for skriving av referat